**УПАТСТВО ЗА ИЗГЛЕДОТ И СОДРЖИНАТА НА АВТОРЕЗИМЕ**

# 1. ГРАФИЧКО ОБЛИКУВАЊЕ

Формат: А4

Писмо: Се препорачува користење на Times New Roman, а за курзивен текст на ма­кедонски јазик *Times New Roman MK Italic 2* или *SkolаSerifOffc, SkolaSansOffc), Verdana ,* кои содржат правилен облик на македонските курзивни букви (*т, п, г, д*). При обликување на корицата и насловната страница и во табелите можат да се користат и други типови писмо (на пример Verdana, Arial).

Големина на писмото (фонт): Основниот труд 12 типографски точки. Забелеш­ки, наслови на слики и графкони, текст во табели, користена литература, сорджина, список на скратеници и друг придружен текст со 10 типографски точки.

Проред: single (без зголемено растојание на редовите во текстот).

Маргини: Страниците се со маргини од 3 или 2,5 сm.

Нумерирање на страниците (пагинација): Страниците се нумерираат во среди­ната на долната маргина. Нумерирањето на страниците се врши со арапски броеви поч­нувајќи од насловната страница на која нумерацијата не стои, но таа се брои (нуме­рацијата почнува од страницата 2).

**2. СТРУКТУРА НА АВТОРЕЗИМЕТО**

Авторезимето се пишува на македонски јазик и на еден од светските јазици.

Авторезимето треба да содржи:

* вовед: содржи опис на целта на трудот, значењето на изборот и на обработката на те­мата, причина за нејзин избор, очекуван научен придонес, нацрт на содржината на трудот,
* применети научни методи и начин на работа,
* добиени резултати и нивно значење,
* заклучок,

Авторезимето треба да е напишано на начин на кој читателот ќе разбере што е целта на трудот, какви се методите на истражувањето и резултатите доби­е­ни од истражувањето. Се препорачува трудот да е поделен во поглавја и потпоглавја (наслови во рамките на поглавјето), кои можат да бидат нумерирани со арапски броеви според соодветното ниво на текстот (на пример: 1., 1.1., 1.1.1.). Се препорачува да нема повеќе од три нивоа.

Табелите, сликите и графиконите треба да имаат соодветен наслов и да се нуме­рирани.

Насловот и бројот на табелата (12 типографски точки) се ставаат над табелата во два реда и насловот се пишува со курзив. Текстот во табелата и евент. забелешка под неа се пишуваат со обични букви од 10 типографски точки.

Насловите и броевите на сликите, шемите и графиците се ставаат долу под нив со обични букви од 10 типографски точки. Ако илустрацијата е преземена од друг автор или е веќе објавена, задолжително се наведува извор. Ако илустрацијата е репродукција на уметничко дело, мора да се наведе името на авторот (ако е познат), како и сите релевантни податоци во врска со илустрацијата.

Заклучок е последно поглавје на основниот текст на трудот. Во него се сумирани резултатите од истражувањето и се оценува дали целта наведена во воведот е постигната. Може да содржи и предлог и насока за натамошни истражувања.

До овде текстот е пишуван со 12 типографски точки, без зголемен проред помеѓу редовите (single).

Пример за изглед на насловната страна на авторезимето

|  |  |  |
| --- | --- | --- |
| KiM-so_tekst | УНИВЕРЗИТЕТ „СВ. КИРИЛ И МЕТОДИЈ” ВО СКОПЈЕ  ИМЕ НА ФАКУЛТЕТОТ | Лого на единицата |

**Име, татково име и презиме на авторот**

**НАСЛОВ НА ДОКТОРСКИОТ ТРУД – ГОЛЕМИНА   
НА БУКВИТЕ СПОРЕД ДОЛЖИНАТА НА НАСЛОВОТ (НАЈМАЛКУ 14 ТИП. ТОЧКИ)**

**Авторезиме на докторска дисертација**

**Скопје, 2021**